Lykomédes (Skyros)

Lykomédes alebo Lykomédés () je v gréckej mytológii syn boha Apolóna a Parthenopy,Pausanias, Periégésis tés Hellados, 7,4,1. kráľ na ostrove Skyre.

Kráľ Lykomédes prijal vo svojom paláci mladého Achillea, aby ho na žiadosť jeho matky Thetidy schoval pred mykénskym kráľom Agamemnónom, ktorý ho chcel naverbovať do trójskej vojny. Achilles sa potom skrýval medzi jeho dcérami preoblečený za dievča, ale achájski králi Diomédes a Odyseus jeho úkryt vypátrali a prehovorili ho, aby sa k nim pridal. 

Achilles sa za jeho pobytu medzi jeho dcérami, zaľúbil do Déidameie,Quintus, Posthomerica 7,200-202. ktorá mu po odchode porodila syna Neoptolema.Homér, Iliada, 19,321. 

Lykomédes (podľa niektorých autorov iný, starší) mal spory s Théseom o majetok na ostrove Euboia. Keď sa s Théseom nevedel dohodnúť podľa svojho želania, pozval ho na prechádzku a zhodil ho z pobrežnej skaly do mora, kde sa utopil.Apollodoros, Epitome, E,1,24. 

 Referencie a bibliografia 

Kategória:Postavy gréckej mytológie